THREL รูดหนัก 7% สวนงบฯปี 60 ฟันกำไรทะลุ 400 ลบ. ฟากโบรกฯแนะซื้อชี้เป้าสูง 16.80 บ.
THREL รูดหนัก 7% สวนงบฯปี 60 ฟันกำไรทะลุ 400 ลบ. ฟากโบรกฯแนะซื้อชี้เป้าสูง 16.80 บ. โดยล่าสุด ณ เวลา 11.21 น. อยู่ที่ระดับ 10.70 บาท ลดลง 0.80 บาท หรือ 6.96% สูงสุดที่ระดับ 11.10 บาท ต่ำสุดที่ระดับ 10.50 บาท มูลค่าซื้อขาย 150.88 ล้านบาท
21 ก.พ. 2561

ผู้สื่อข่าวรายงานว่า ราคาหุ้น บริษัท ไทยรีประกันชีวิต จำกัด (มหาชน) หรือ THREL ณ เวลา 11.21 น. อยู่ที่ระดับ 10.70 บาท ลดลง 0.80 บาท หรือ 6.96% สูงสุดที่ระดับ 11.10 บาท ต่ำสุดที่ระดับ 10.50 บาท มูลค่าซื้อขาย 150.88 ล้านบาท

โดยราคาหุ้น THREL ปรับตัวลงแรงสวนข่าวดี หลังบริษัทรายงานผลการดำเนินงานประจำปี 2560 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยปัจจัยที่ส่งผลให้บริษัทมีกำไรเติบโต เนื่องจากมีเบี้ยประกันภัยต่อรับรวม 2,157 ล้านบาท เพิ่มขึ้น 9% จากปีก่อนอยู่ที่ 182 ล้านบาท และมีรายได้จากเบี้ยประกันภัยที่ถือเป็นรายได้จำนวน 2,097 ล้านบาท เพิ่มขึ้น 7% จากปีก่อนที่มีรายได้ 131 ล้านบาท โดยสาเหตุหลักเกิดจากการเติบโตของการรับประกันภัยต่อแบบร่วมพัฒนา
พร้อมเตรียมปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสดในอัตรา 0.30 บาทต่อหุ้น กำหนดขึ้นเครื่องหมาย XD วันที่ 2 พ.ค. 61 ส่วนวันกำหนดจ่ายจะต้องรอรับการอนุมัติจากที่ประชุมสามัญผู้ถือหุ้น
ขณะที่นักวิเคราะห์ บล.บัวหลวง ระบุในบทวิเคราะห์ แนะนำ “ซื้อ” หุ้น THREL ในราคาเป้าหมาย 16.80 บาทต่อหุ้น โดยมองว่าในปี 2561 บริษัทจะมีการเติบโตของดอกเบี้ยประกันชีวิตอยู่ที่ 15% หนุนจากยอดขายสินค้าที่ร่วมพัฒนา ซึ่งเติบโตก้าวประโดด 33% จากปีก่อนมาอยู่ที่ 656 ล้านบาท ในช่วงเก้าเดือนแรกของปี 2560
ทั้งนี้ คาดว่ารายได้จากเบี้ยประกันสินค้าร่วมพัฒนาปี 2561 จะเพิ่มขึ้น 20% จากปีก่อน และสำหรับผลิตภัณฑ์ดั้งเดิมจะโตเพียง 3-5% อีกทั้งยังคาดว่า THREL จะมีรายได้จากการขายสินค้าที่ร่วมพัฒนาจะเป็น 50% ของเบี้ยรับรวมในอีก 2 ปีข้างหน้าจาก 40% ในปัจจุบัน
 